Oikeus
Eräänä kesäaamuna juoksi äitini hengästyneenä ja hädissään sisään huudahtaen: ”Nyt ne vievät kolmannen osan potaattimaatamme, sillä kauppiaan renki aitaa suorassa linjassa eikä nurmipengertä seuraten, joka tähän saakka on ollut rajana kauppiaan ja meidän maapalstan välillä!

Olin silloin kaksitoista vuotias ja vaistomaisesti huudahdin: Mutta voiko se olla mahdollista! Siitä on tehtävä valitus kappalaiselle. – Asuimme nimittäin pappilan maalla.

Äitini juoksi nyt rengille rähisemään, joka ei sen paremmin työtänsä heittänyt, sanoen vaan tekevänsä sitä toisen käskystä.

Nyt meni äitini kauppiaan luo, joka vaan naurahti, sanoen olevansa oikeutettu niin tekemään. Kappalaiselta ei sen parempaa apua tullut, vaikkakin lupaili tehdä asiassa parhaan voitavansa.

Aita on siinä linjassaan vielä tänäkin päivänä.

Siitä ajasta saakka heräsi ajatukseni – oikeudesta.

Otto Tiuppa.

Lähde: Työmies 8.2.1904.

Novellit
Otto Tiuppa
Työmies
1904